### Beslutning

Udvalget kunne enstemmigt tiltræde indstillingen med bemærkning om, at det præciseres, at randbeplantning uden for lokalplanområdet vil blive etableret på kommunalt ejede arealer.

 Frode Frandsen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1073, Boliger på [adresse], Lystrup samt tilhørende kommuneplantillæg.

### Resumé

Lokalplanområdet ligger i forbindelse med en grøn kile i Lystrup og har et areal på cirka 20.000 m2. Lokalplanen gælder for et område, der ligger i både by- og landzone.

 Lokalplanområdet var ved planens udarbejdelse kommunalt ejet.

 Mod syd afgrænses lokalplanområdet af Lystrup Busvej, mod vest af [adresse], mod øst af [adresse] og mod nord af en offentlig sti, der betjener bebyggelserne nord for den grønne kile.

 I og omkring lokalplanområdet findes en del fredskov, særligt mod vest og nord. Den nye bebyggelse placeres under hensyntagen og i afstand til skoven.

 Indtil 2016 rummede lokalplanområdet en landbrugsejendom, [adresse]. Den nedrevne ejendom har efterladt en stor lysning i bevoksningen, hvori ny bebyggelse på op til 4.000 m2 foreslås placeret. Bebyggelsen opføres som ni bygninger i to etager og op til ti meters højde. Bygningerne indrettes med i alt cirka 43 boliger som lejligheder og rækkehuse. Bebyggelsen placeres som en klynge omkring en kvartersplads. Kvarterspladsen rummer parkering, intern vej, pladsdannelse og udvalgte fællesfunktioner.

 Formålet med lokalplanen er at give mulighed for at bygge i op til to etager og ti meter mod 1½ etage og 8½ meter i den nuværende kommuneplanramme. Kommuneplanrammen ønskes endvidere justeret mod sydvest for at sikre en bedre udnyttelse af lokalplanområdet.

 Da lokalplanen blev vedtaget til offentliggørelse, forelå der endnu ikke en salgsaftale med Boligforeningen 10. marts 1943. Salgsaftalen forventes forelagt Byrådet i december 2017.

 Lokalplanforslaget har været fremlagt offentlig høring i perioden 25. august – 20 oktober 2017. I høringsperioden indkom 14 høringssvar, heraf tre på vegne af to grundejerforeninger, ét fra fællesrådet og ti fra private grundejere, flere af dem enslydende.

 På baggrund af høringssvarene foreslås det, at lokalplanen tilføjes supplerende bestemmelser om altaner m.m. enkelte steder. I pkt. 6.3 beskrives forslag til ændringer i lokalplanen.

### Indstilling

At 1)    forslag til Lokalplan nr. 1073, Boliger på [adresse], Lystrup, godkendes til endelig vedtagelse.

 At 2)    tilhørende Kommuneplantillæg godkendes til endelig vedtagelse.

 At 3)    indsigelser og bemærkninger fremkommet under den offentlige fremlæggelse besvares som angivet i bilag 2.

 At 4)    justeringer til projektet som følge af indsigelser og bemærkninger fremkommet under den offentlige fremlæggelse og redaktionel kvalitetssikring indarbejdes som angivet i punkt 6.3.

### Sagens forløb

22-11-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 27-11-2017 Magistraten
Fremsendes til [adresse] med bemærkning, at Magistraten i mødet den 27. november 2017 anbefaler, at byrådet tiltræder Magistratsafdelingen for Teknik og Miljøs indstilling af 15. november 2017.
 29-11-2017 [adresse]
Fremsendes til Teknisk Udvalg til behandling i henhold til beslutning i byrådets møde den 29. november 2017.
 11-12-2017 Teknisk Udvalg
Udvalget kunne enstemmigt tiltræde indstillingen med bemærkning om, at det præciseres, at randbeplantning uden for lokalplanområdet vil blive etableret på kommunalt ejede arealer.

 Frode Frandsen var forhindret i at deltage i udvalgets behandling af sagen.
 13-12-2017 Aarhus Byråd
Beslutning ikke frigivet